Jethou

Jethou estas malgranda, ne publike alirebla insulo de la Manika Markolo apud la insulo Herm. La manikaj insuloj estas nek parto de la Unuiĝinta Reĝlando, nek kolonio de la brita krono, sed kiel posedaĵo de la krono (angle crown dependency) ili troviĝas rekte sub la brita krono. La insulo estas ĉirkaŭ 18 hektarojn granda kaj havis tri tutjarajn loĝantojn en 1996. Ekzistas ununura domo sur ĝi. Politike la insulo dependas de la voktujo Gernezejo. Ekzistas indikoj, ke la tero inter Herm kaj Jethou estis forprenita de ŝtormego en la jaro 709. La insulo, samkiel la aliaj manikaj insuloj, estis posedaĵo de la duko de Normandio kaj post la konkero de Anglio en la jaro 1066, ĝi iĝis posedaĵo de la anglaj reĝoj. Dum la Dua mondmilito la insulo estis okupita de la germana armeo. Vidu ankaŭ Insuloj: Guernsey (insulo), Alderney, Brechou, Herm, Jethou, Sark